Sa bohlokwa ke gore ge Paulo a be a ngwala gore Kriste e be e le “thakangwaga” ya bao ba tsošitšwego bahung, o be a bontšha gore ba bangwe le bona ba be ba tla tsošwa ka morago. Jesu ka boyena o boletše gore go be go tla tla nako yeo ka yona “bohle bao ba lego mabitleng” ba bego ba tlo “tšwa.”—Johane 5:28, 29. 2 Letšatši leo le gona—ke la Paseka. Ke la ge Baisiraele ba bogologolo ba be ba lokollwa bokgobeng Egipita. Tiragalo yeo e swanetše go ba bohlokwa go wena. Ka baka la’ng? Ka gobane e kgoma bophelo bja gago ka tsela e kgolo. Eupša o ka fa mabaka ka gore: ‘Le ge Bajuda ba keteka Paseka, nna ga ke Mojuda. Go re’ng ke swanetše go nyaka go tseba ka yona?’ Karabo e ka hwetšwa mantšung a a matla: “Kriste paseka ya rena o dirilwe sehlabelo.” (1 Bakor. 5:7) E le gore re kwešiše moko wa therešo yeo, re swanetše go tseba ka Paseka ya Sejuda gomme re e hlahlobe re naganne ka taelo yeo e neilwego Bakriste ka moka.